באליפות העולם 2019 שנערכה בטוקיו, זכתה אורטיס במדליית הכסף בפעם השנייה ברציפות. את שתי הקרבות הראשונים היא ניצחה בזכות עונשים וברבע הגמר היא ניצחה באיפון את ביאטריז סוזה הברזילאית לאחר תרגיל אורה-גטאמה. בחצי הגמר היא גברה בווזארי על מריה סואלן אלתמן הברזילאית לאחר תרגיל סיאו-נגי בזמן ניקוד זהב. בגמר אורטיס התמודדה מול סונה אקירה היפנית והפסידה בעונשים לאחר שספגה את העונש השלישי 4 דקות ו-9 שניות בתוך זמן ניקוד זהב.